OpenLLM-France/wikimedia huggingface dataset:
# Nacidas para sufrir

Nacidas para sufrir és una pel·lícula espanyola de Miguel Albaladejo estrenada l'any 2009.
L'any 2010 va ser seleccionada per a participar en la secció Panorama del Festival Internacional de Cinema de Berlín, on optava al Premi Teddy, que s'atorga a una pel·lícula amb temàtica homosexual o transsexual.

## Argument

La Tía Flora (Petra Martínez) és una dona de 70 anys que sempre ha hagut de cuidar dels altres. Mai es va casar perquè en realitat mai va estar molt interessada en els homes, però això va fer que tots els familiars que anaven necessitant les cures d'altra persona sempre acabessin recorrent a ella.
Primer van ser els seus pares, amb els quals mai va deixar de viure, pel que atendre'ls fins a la mort d'ambdós no va deixar de ser la cosa més normal del món. Però després d'això va ocórrer que la seva única germana, bastant més jove que ella, que s'havia anat a la capital i allí havia format una família, també es va matar amb el marit en un accident de tràfic. Així que la Tía Flora es va trobar sola, soltera, cincuentona i amb tres nebodes d'entre 15 i 8 anys a les quals cuidar. Últimament, quan ja les noies s'havien fet grans i s'havien anat del poble, també li va tocar cuidar de la seva Tía Virtudes, soltera com ella i molt longeva.
Flora es va fer càrrec de l'anciana sense replicar però indignada pel fet que cap de les seves nebodes es plantegés la possibilitat de mudar-se de nou al poble per a ajudar-la.
Per la seva banda, les quatre nebodes van col·laborar de la forma que van trobar més assenyada: buscant a una altra dona que ajudés a la Flora i pagant-li perquè visqués amb ella i amb l'anciana. Aquesta dona és Purita, una autèntica santa: treballadora, submisa, callada, obedient... gairebé com una esclava. Purita (Adriana Ozores) no és del mateix poble que la família de Flora, ni tan sols de la mateixa regió, va venir de molt lluny a treballar en la verema i es va quedar per a sempre per aquelles terres.

## Repartiment

* Geli Albaladejo: Concejala
* Malena Alterio: Marta
* Ricard Borràs: Ciriaco
* Jorge Calvo: Cantant
* Ricardo Darín
* Marta Fernández Muro: Salvadora
* Empar Ferrer
* María Elena Flores: Tía Josefa
* Mariola Fuentes: Mariana
* Antonio Gamero: Don Dimas
* Patricia Gaztañaga
* Anne Igartiburu: ella mateixa
* Margarita Lascoiti
* Petra Martínez: Tía Flora
* Sneha Mistri: María Pilar
* Adriana Ozores: Purita
* Josele Román
* María Alfonsa Rosso: Madre Purita
* José María Sacristán
* Carlos Sobera: ell mateix
* Mari Franç Torres: Mari Carmen

## Referències

* ↑ Nacidas para sufrir a la Berlinale de 2010 (anglès)
* ↑ Nacidas para sufrir a HoyCinema Arxivat 2010-07-06 a Wayback Machine. (castellà)

## Enllaços externs

* Nacidas para sufrir a DeCine21 (castellà)
# Nacimiento

Nacimiento és una localitat de la província d'Almeria, Andalusia. L'any 2005 tenia 467 habitants. La seva extensió superficial és de 81 km² i té una densitat de 5,8 hab/km². Les seves coordenades geogràfiques són 37° 06′ N, 2° 38′ O. Està situada a una altitud de 809 metres i a 52 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 541 | 539 | 528 | 515 | 509 | 482 | 466 | 465 | 467 | 452 |
# NGC 2158

NGC 2158 és un cúmul obert en la constel·lació dels Bessons. Es troba a prop de l'objecte Messier 35, i es creu que tan sols té mil milions d'anys.

## Referències

* ↑ «NGC 2158 (= OCL 468)». [Consulta: 8 desembre 2020].
* ↑ «Integrated parameters of star clusters: a comparison of theory and observations» (en anglès). Monthly Notices of the Royal Astronomical Society, 2010, pàg. 1491–1506. DOI: 10.1111/J.1365-2966.2009.16213.X.
* ↑ Afirmat a: SIMBAD.
* 1 2 3 4 5 6 Stefano Bertone «Gaia Data Release 2. Observational Hertzsprung-Russell diagrams» (en anglès). Astronomy and Astrophysics, 01-08-2018. DOI: 10.1051/0004-6361/201832843.
* 1 2 «Blue Stragglers in Galactic Open Clusters and Integrated Spectral Energy Distributions» (en anglès). Astrophysical Journal, 2, 01-02-2005, pàg. 824–838. DOI: 10.1086/426681.
* ↑ «Zirconium, barium, lanthanum, and europium abundances in open clusters». Astronomical Journal, 2013, pàg. 107. DOI: 10.1088/0004-6256/145/4/107.
* ↑ Martin Netopil «On the metallicity of open clusters» (en anglès). Astronomy and Astrophysics, 01-01-2016. DOI: 10.1051/0004-6361/201526370.

## Enllaços externs

* NGC 2158
# Neil Stephens

Neil Stephens (Canberra, 1 d'octubre de 1963) és un ciclista australià, que fou professional des del 1987 fins al 1998.
Del seu palmarès destaca la victòria d'etapa al Tour de França de 1997 i dos Campionats nacionals en ruta. El 1992 es va convertir en el primer ciclista no europeu en acabar el Tour de França, el Giro d'Itàlia i la Volta a Espanya al mateix any.
Actualment és un dels directors esportius de l'equip Orica-Scott.

## Palmarès

* 1986
** 1r al Herald Sun Tour
* 1988
** Vencedor d'una etapa de la Milk Race
* 1990
** Vencedor d'una etapa de la Herald Sun Tour
** Vencedor d'una etapa de la Volta a Portugal
* 1991
** Campió d'Austràlia en ruta
** 1r a la Clàssica d'Ordizia
* 1992
** 1r al Trogeu Calvià de la Challenge de Mallorca
* 1993
** 1r a la Clàssica d'Ordizia
** Vencedor d'una etapa de la Euskal Bizikleta
* 1994
** Campió d'Austràlia en ruta
** 1r a la Clàssica d'Ordizia
* 1995
** 1r a la Clàssica d'Ordizia
** 1r al Tasmania Summer Tour i vencedor de 2 etapes
** 1r a la Geelong Bay Classic Series i vencedor de 3 etapes
* 1996
** 1r a la Volta a Andalusia
** Vencedor d'una etapa de la Volta al País Basc
* 1997
** Vencedor d'una etapa de la Tour de França

### Resultats al Giro d'Itàlia

* 1986. 78è de la classificació general
* 1992. 57è de la classificació general

### Resultats a la Volta a Espanya

* 1992. 66è de la classificació general
* 1994. 26è de la classificació general
* 1995. 29è de la classificació general
* 1997. 55è de la classificació general

### Resultats al Tour de França

* 1992. 72è de la classificació general
* 1993. Abandona
* 1994. 52è de la classificació general
* 1995. 60è de la classificació general
* 1996. 49è de la classificació general
* 1997. 54è de la classificació general. Vencedor d'una etapa
* 1998. Exclòs a la 7a etapa (juntament amb tot l'equip Festina-Lotus)

## Referències

* ↑ «Giro d'Italia & Tour de France & Vuelta a España in one year». Arxivat de l'original el 2017-07-07. [Consulta: 13 febrer 2014].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Nemesio Pozuelo Expósito

Nemesio Pozuelo Expósito (Villanueva de Córdoba, 1904 - Madrid, 2 d'agost de 1980) va ser un polític espanyol, governador civil d'Alacant durant la guerra civil espanyola.
De jove era establert a Andújar, on el 1924 treballava com a peó en la construcció del pantà del riu Jándula. El 1928 va fundar-hi, des del punt de vista sindical, la Societat Obrera de Paletes “El Trabajo” de la UGT, alhora que també hi va fundar la primera cèdula del Partit Comunista d'Espanya. El 1935 es va establir a Jaén, on fou secretari general local del PCE, regidor municipal i el 26 d'abril de 1936 fou escollit un dels tres compromisaris de la província de Jaén per escollir el nou president de la Segona República Espanyola.
En esclatar la guerra civil va dirigir un batalló de Milícies Populars al front de Córdoba i del 16 al 18 de juliol de 1937 fou governador civil d'Alacant, alhora que membre del comitè central del PCE. El 26 de gener de 1939, poc abans d'acabar la guerra, es va exiliar a França, i quan França fou ocupada pel Tercer Reich va marxar a la Unió Soviètica. Es va establir a Leningrad i va lluitar al Front Oriental en l'Exèrcit Roig, raó per la qual fou condecorat. El 1964 treballava a la URSS com a professor i traductor i el 1972 va tornar a Espanya. Es va establir a Madrid, on va morir el 2 d'agost de 1980.

## Referències

* ↑ Serrallonga i Urquidi, Joan «El aparato provincial durante la Segunda República. Los gobernadores civiles, 1931-1939». Hispania Nova, 7, 2007.
* ↑ Nemesio Pozuelo Expósito al web de la Fundació Pablo Iglesias

## Bibliografia

* Luis Miguel Sánchez Tostado Jaén en el exilio republicano. El final de la guerra y el drama de los transterrados Arxivat 2017-05-17 a Wayback Machine. editat per la UGT de Jaén
# Naja atra

Naja atra, també coneguda com a "Cobra de la Xina" o "Cobra de Taiwan", és una espècie de serp del gènere Naja, de la família Elapidae.

## Troballa i distribució

La serp va ser descrita per primera vegada pel zoòleg danès Cantor l'any 1842, i es pot trobar als següents països asiàtics: Xina, Laos, Taiwan i el Vietnam.

## Hàbitat i característiques

Es tracta d'una espècie de serp verinosa (posseeix un verí anomenat cobratoxina) i de comportament agressiu, pot arribar a mesurar 2 metres i habita en boscos, zones de matoll, pasturatges i manglars.
# Naja Lyberth

Naja Lyberth (Maniitsoq, 23 de febrer de 1962) és una psicòloga grenlandesa activista contra les polítiques de control de la natalitat a través de la col·locació de dispositius intrauterins a les dones inuit.
El 1976, amb 13 anys, després d'un examen mèdic rutinari a l'escola, un metge li va demanar que anés a un hospital perquè calia que li implantessin una espiral. Aquesta va ser una pràctica de control de la natalitat inuit que va afectar unes 4.500 dones i nenes les dècades del 1960 i 1970. Naja Lyberth va ser la primera a parlar-ne obertament, iniciant una campanya perquè sortissin a la llum més casos com el seu d'implantació del dispositiu intrauterí anticonceptiu obligatori, per compartir experiències i donar-se suport mutu. Més de 70 dones s'hi van unir de seguida i algunes van compartir que havien tingut problemes per quedar embarassades, dolors i complicacions. Gràcies a denúncies com la seva es va iniciar una investigació sobre aquestes pràctiques a Groenlàndia i Dinamarca. El 2022 va ser inclosa en la llista de les 100 dones més inspiradores per la BBC.

## Referències

* 1 2 «Quiénes son las 100 Mujeres influyentes e inspiradoras elegidas por la BBC en 2022 (y cuáles son las 12 de América Latina) - BBC News Mundo». [Consulta: 6 gener 2023].
* ↑ «Inuit Greenland Women Demand Answers, Justice in Birth Control Scandal | History News Network». [Consulta: 29 gener 2023].
* ↑ Krebs, Martine Lind. «Denmark and Greenland confront a traumatic birth control campaign» (en castellà), 21-07-2022. [Consulta: 29 gener 2023].
* ↑ Masclans, Núria Vila. «L'anticoncepció forçada de Dinamarca que va reduir a la meitat la natalitat de Groenlàndia», 18-06-2022. [Consulta: 29 gener 2023].
* ↑ «Naja Lyberth, der stod frem om spiralsag i Grønland, hyldes på liste over 100 indflydelsesrige kvinder | Nyheder» (en danès), 06-12-2022. [Consulta: 29 gener 2023].
* ↑ «"Se sentía como cuchillos dentro de mi": el polémico plan de control de natalidad implementando por Dinamarca a mujeres innuit de Groenlandia | Naja Lyberth | Narración | Historias EC | MUNDO» (en castellà). El Comercio de Perú, 01-10-2022. [Consulta: 29 gener 2023].
# Nicolás Valle Morea

Nicolás Valle Morea (Acehúche, província de Càceres, Extremadura, 25 de gener de 1964) és un periodista i corresponsal de guerra extremeny.
Es va llicenciar en periodisme a la Facultat de Ciències de la Informació de la Universitat Autònoma de Barcelona (1987) i va obtenir aquest mateix any el títol oficial de realitzador de dramàtics en l'Institut Oficial de Ràdio Televisió, dependent de l'ens autònom RTVE. Ha impartit classes a la Universitat Pompeu Fabra i en l'actualitat és professor de periodisme internacional a la Universitat Internacional de Catalunya. Va dirigir la primera revista en format videotex d'Espanya, un encàrrec de la conselleria d'Educació de la Generalitat de Catalunya. El 1989 va accedir a la secció d'internacional del diari Avui i el 1990 es va incorporar a la mateixa secció en els serveis informatius de Televisió de Catalunya. Va ser el fundador de la revista Belsana sobre dialectologia extremenya, escrit en extremeny. És membre d'honor de l'Associació Cultural Patrimoni Lingüístic Extremeny.
Ha cobert diversos conflictes bèl·lics i múltiples esdeveniments de l'escena internacional de les últimes tres dècades, com la guerra de Bòsnia i Hercegovina, el conflicte civil d'Algèria (1995), la guerra de Kosovo (1998), el conflicte del Sàhara Occidental (1989-2002), la guerra de l'Afganistan (2001-2002), l'atac israelià al Líban (2006), la guerra de Geòrgia (2008), la revolta popular a Tunísia (2011), la guerra civil líbia (2011), la revolta popular de Taksim a Instanbul, l'annexió de Crimea per part de Rússia (2014) i la guerra a l'est d'Ucraïna.

## Llibres

* Secrets de guerra (2012), que narra la seva experiència com a corresponsal de guerra.
* Ubuntu, Estimada terra africana (2008), que narra vivències dels seus viatges per tot el continent africà
* Coautor d'El món en un minut i mig (2000)
* Coautor de Llengües ignorades, sobre llengües i dialectes de la península Ibèrica.

## Referències

* ↑ «Biografía de Nicolás Valle». Arxivat de l'original el 2015-04-07. [Consulta: 11 febrer 2016].

## Enllaços externs

* Blog de Nicolás Valle
# Nathalie Sarraute

Nathalie Sarraute, nascuda Natàlia Ilínitxna Txerniak, rus: Наталья Ильинична Черняк, (18 de juliol del 1900 a Ivànovo, Imperi Rus - 19 d'octubre del 1999 a París) fou una escriptora francesa d'origen rus. Se l'ha considerada una membre destacada del moviment literari francès d'avantguarda, el nouveau roman. Autora de novel·les i d'obres de teatre.

## Biografia

Nathalie Sarraute es crià en una família de burgesia jueva. Després del divorci dels pares, Nathalie deixà Rússia per un temps i marxà a París amb la seva mare. Cada any passava un mes amb el seu pare, o a Rússia o a Suïssa. Nathalie retornà a Rússia, a Sant Petersburg, amb la seva mare i el seu nou marit, Nicolas Boretzki. El pare, però, hagué d'emigrar de Rússia a causa de les seves opinions polítiques, i anà a París. Fundà una fàbrica a Vanves.

## Obra
### Novel·la

* Tropismes (1939)
* Portrait d'un inconnu (1948)
* Martereau (1953)
* L'Ère du soupçon (1956)
* Le Planétarium (1959)
* Les Fruits d'Or (1963)
* Entre la vie et la mort (1968)
* Vous les entendez? (1972)
* "Disent les imbéciles..." (1976)
* L'Usage de la parole (1980)
* Enfance (1983)
* Tu ne t'aimes pas (1989)
* Ici (1995)
* Ouvrez (1997)

### Teatre

* Le silence (1964). [El silenci. Trad. catalana: Marta Prunés-Bosch. Lleida: Pagès, 2002, col. Teatre de butxaca, 20]
* La mensonge (1966). [La mentida. Trad. catalana: Marta Prunés-Bosch. Lleida: Pagès, 2002, col. Teatre de butxaca, 20]
* Isma (1970)
* C’est beau (1975)
* Elle est là (1978). [Ella és aquí. Trad. catalana: Marta Prunés-Bosch. Lleida: Pagès, 2002, col. Teatre de butxaca, 20]
* Pour un oui ou pour un non (1982). [Per un sí o per un no. Trad. catalana: Carme Serrallonga. Barcelona: Pòrtic, 1986, col. Teatre de repertori, 1]

## Referències

* ↑ Dictionnaire de la litterature francaise du XXe siecle.. France: Encyclopædia Universalis, [2016]. ISBN 2-85229-147-9.

## Traduccions al català
### Teatre

* El silenci. Traducció de Marta Prunés-Bosch.
* La mentida. Traducció de Marta Prunés-Bosch.
* Per un sí o per un no. Traducció de Carme Serrallonga.
* Ella és aquí. Traducció de Marta Prunés-Bosch.
# Navafría

Navafría és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Muralla i portal de l'Àngel

La Muralla i portal de l'Àngel és una obra de Guissona (Segarra) declarada bé cultural d'interès nacional.

## Descripció

Queden poques restes de l'antiga muralla que tancava la vila. En la plaça Vell-Plà es troben les restes més significatives situades en les parts inferiors dels habitatges existents, que les han aprofitat. En les façanes es visible el canvi de parament. En aquesta plaça es conserva l'únic dels tres portals d'accés al recinte emmurallat.
El Portal de l'Àngel forma part del conjunt de Cal Torres; des del C/ la Font destaca l'obertura d'arc apuntat, un balcó senzill amb espitllera en el primer i segon pis, i una galeria superior amb quatre arcs apuntats. Per l'altra cara del Portal hi ha una gran arcada amb arc de mig punt adovellat, damunt el qual s'obra una fornícula flanquejada per espitlleres amb la imatge d'un àngel; damunt d'aquesta fornícula apareix un cos sustentat per mènsules, espitlleres, i uns merlets que coronen el Portal. Aquesta construcció ha estat molt reformada en es últims 50 anys.
La imatge del portal de l'àngel, representa un àngel dempeus amb el genoll dret lleugerament doblegat. Vesteix una túnica cenyida al cos, creuat el pit mitjançant una cinta acabada en serrell. La direccionalitat dels plecs li confereix molt de moviment. A la mà dreta porta una espasa, i a l'esquerra una petita corona reial, molt guarnida. El rostre és poc expressiu, i les ales pintades de color blanc prenen una forma lleugerament arquejada.

## Notícies històriques

El orígens de la vila de Guissona s'han de relacionar amb l'antiga romana de Iesso. A principis del segle VIII va ser ocupada pels musulmans i a principis del segle XI es va produir la conquesta cristiana. Des de l'inici Guissona va quedar incorporada als dominis dels bisbes d'Urgell, circumstància que ja no abandonaria fins a l'extinció de les senyories. Les muralles de la vila medieval es van fer llavors però possiblement incorporava carreus i fragments de l'anterior muralla romana. En el recinte hi havia un castell però aquest amb el temps es va anar ensorrant fins que va desaparèixer totalment l'any 1860.
El portal de l'àngel ha estat conservat durant segles per la família Torres. Davant d'ell, els traginers de Guissona hi paraven per invocar protecció durant els seus desplaçaments. És l'únic que es conserva de les tres obertures que tenia la muralla al s. XIV. A la part inferior del passatge apareixen carreus regulars col·locats en sec, que alguns estudiosos han datat d'època romana.

## Referències

* 1 2 3 4 5 «Muralla i Portal de l'Àngel». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 maig 2021].
# NdisWrapper

NdisWrapper és un embolcall de controladors de codi obert que permet l'ús de la majoria de targetes sense fils al sistema operatiu Linux utilitzant el nucli de Windows. En aquesta implementació les APIs s'enllacen dinàmicament amb el controlador per a Windows.
Aquest projecte és de gran importància, ja que molts fabricants no distribueixen controladors per Linux a les seves targetes sense fils. També hi ha disponible un projecte equivalent sota FreeBSD i NetBSD anomenat Project Evil, que funciona similarment a NdisWrapper. Project Evil no és disponible per OpenBSD.

## Instal·lació

La majoria de distribucions GNU/Linux incorporen NDISwrapper, ja sigui per defecte o a través del seu sistema de gestió de paquets, que és l'opció més còmoda i recomanada per a usuaris no iniciats.
Instal·lar NDISwrapper a partir del codi font pot ser una mica complicat, però en el lloc web de NDISwrapper es proporcionen instruccions per a la seva instal·lació manual. No obstant això, abans de procedir amb aquest tipus d'instal·lació, l'usuari hauria de tenir certa experiència i coneixements sobre administració bàsica de xarxa i compilació de paquets en entorn Linux.

## Frontals gràfiques

Hi ha frontals gràfiques per NDISwrapper, com són Ndisgtk i NdisConfig, que permeten que s'instal·li NDISwrapper utilitzant una interfície gràfica d'usuari, en lloc de la línia d'ordres.

## Vegeu també

* Eines sense fils per a Linux

## Enllaços externs

* NdisWrapper a DebianWiki
# Nikola Kotkov

Nikola Kotkov (búlgar: Никола Котков) (Sofia, 9 de desembre de 1938 - Vitinya Pass, 30 de juny de 1971) fou un futbolista búlgar de la dècada de 1960.
Fou 26 cops internacional amb la selecció búlgara amb la qual participà a la Copa del Món de Futbol de 1966.
Pel que fa a clubs, defensà els colors de Lokomotiv Sofia i Levski Sofia.
Va morir l'any 1971 en un accident de transit, juntament amb el seu company Georgi Asparuhov.

## Referències

* ↑ https://www.losmundialesdefutbol.com/jugadores/nikola_kotkov.php Perfil a losmundialesdefutbol.com]
* ↑ Article about Kotkov from a PFC Lokomotiv Sofia fansite (búlgar)]
* ↑ Profile at LevskiSofia.info
* ↑ Nikola Kotkov a National-Football-Teams.com (anglès)
* ↑ Georgi Asparuhov – Gundi – Bulgarian legendary football player Arxivat 5-11-2011 a Wayback Machine.. Events.Bg. Retrieved on 19 November 2013.
# Musaranya ratolí cuallarga

La musaranya ratolí cuallarga (Myosorex longicaudatus) és una espècie de musaranya endèmica del sud-est de la província del Cap, a Sud-àfrica.

## Referències

* ↑ Baxter, R. Myosorex longicaudatus. UICN 2008. Llista Vermella d'espècies amenaçades de la UICN, edició 2008, consultada el 10 gener 2015.
# Musaranya ratolí de Kasai

La musaranya ratolí de Kasai (Congosorex polli) és una espècie de mamífer de la família de les musaranyes (Soricidae) endèmica de la República Democràtica del Congo.

## Referències

* ↑ Heim de Balsac i Lamotte. «Congosorex polli». A: Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.
# Nombre 153

El nombre 153 (CLIII) és el nombre natural que segueix el nombre 152 i precedeix el nombre 154. La seva representació binària és 10011001, la representació octal 231 i l'hexadecimal 99. La seva factorització en nombres primers és 3²×17; altres factoritzacions són 1×153 = 3×51 = 9×17. És el nombre triangular d'ordre 17; és un nombre 3-gairebé primer: 17×3×3 = 153.

## Referències

* ↑ «Properties of the number 153» (en anglès). [Consulta: 26 juliol 2021].
# Nimba

Nimba és un comtat que es troba a la part central de Libèria. Forma part dels quinze comtats que comprenen el primer nivell de divisió administrativa de la república. Sanniquellie serveix com la capital d'aquest comtat el territori del qual abasta una àrea d'11.551 quilòmetres quadrats, el comtat més gran del país. Des del Cens de l'any 2008, aquest tenia una població composta de 468.088 persones, el segon comtat més populós de tota Libèria.
Nimba és confinada per Bong i Grand Bassa a l'oest, River Cess al sud-oest, i Grand Gedeh al sud-est. Les parts del nord i nord-est de Nimba limiten amb Guinea, mentre el nord-est limita al llarg de la frontera de Costa d'Ivori. Creat el 1964, el Superintendent Distingit és Robert S. Kamei.

## Districtes

El comtat de Nimba es subdivideix en sis districtes:
* Gbehlageh
* Saclepea Mah
* Sanniquellie Mah
* Tappita
* Yarwein-Mehnsonoh
* Zoegeh

## Referències

* ↑ «2008 NATIONAL POPULATION AND HOUSING CENSUS FINAL RESULTS» (en anglès). Institut d'Estadístiques i Serveis de Geoinformació de Libèria, 01-05-2009. Arxivat de l'original el 3 de maig 2019. [Consulta: 26 desembre 2021].
# Nimbahera (ciutat)

Nimbahera és una ciutat i municipalitat del Rajasthan al districte de Chittorgarh, a 25 km al nord-oest de Nimach.
Consta al cens del 2001 amb una població de 53.327 habitants. El 1901 tenia 5.446 habitants. Va pertànyer a Mewar fins al 1775 quan va passar a Ahalya Bai a la mort del qual va caure en mans de Tukoji I Rao Holkar, i després del seu fill Kashi Rao Holkar. Jaswant I Rao Holkar la va conquerir als primers anys del segle XIX i la va cedir el 1809 al seu amic i aliat el cap pindari Amir Khan, que després fou reconegut pels britànics el 1817 com a nawab de Tonk i fou capital d'una pargana o divisió administrativa de Tonk rodejada per tots costats per territori de Mewar excepte a l'est que limitava amb Gwalior. El 1857 el governador local es va mostrar hostil als britànics i l'agent polític a Udaipur va enviar tropes del maharana de Mewar que van ocupar el districte, però el 1859 els britànics li van imposar la devolució a Tonk.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Nimbahera